รัฐบาลมั่นใจไม่มี รมว.คลัง ไม่กระทบเศรษฐกิจ
"สุพัฒนพงษ์" สุดมั่น ปรีดีออกไม่มี รมว.คลัง ไม่สะเทือนทีมเศรษฐกิจ
2 ก.ย. 2563

นายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน ในฐานะรองนายกรัฐมนตรีที่กำกับดูแลกระทรวงการคลัง เปิดว่า นายปรีดี ดาวฉาย รมว.คลัง ยื่นหนังสือลาออกจากตำแหน่ง เชื่อว่าจะไม่ส่งผลต่อการทำงานของทีมเศรษฐกิจรัฐบาล เพราะนโยบายกระตุ้นเศรษฐกิจต่างๆ แผนงานของรัฐบาล มีการวางไว้หมดแล้ว
นอกจากนี้ นายสันติ พร้อมพัฒน์ รมช.คลัง รวมทั้ง ข้าราชการ ผู้บริหารระดับสูงกระทรวงการคลัง ที่ยังทำงานอยู่ ก็ล้วนมีความเชี่ยวชาญ สามารถขับเคลื่อนงานให้เป็นไปตามแนวทางที่รัฐบาลวางไว้
"อยากให้นายปรีดีไปรักษาสุขภาพก่อนเนื่องจากมีปัญหาด้านสุขภาพ แต่ส่วนตัวมั้นใจว่านายปรีดีพร้อมที่จะทำงานช่วยเหลือรัฐบาลอยู่แล้ว ขณะที่ในช่วงรอยต่อการสรรหา รมว.คลังคนใหม่นั้น เชื่อว่าไม่มีปัญหาในการทำงานและเชื่อมั่นว่ารัฐบาลจะสามารถทำงานด้านเศรษฐกิจได้" นายสุพัฒนพงษ์ กล่าว